open-index/open-wikipedia-markdown huggingface dataset:
நோபல் பரிசு அருங்காட்சியகம்

**நோபல் பரிசு அருங்காட்சியகம்** (*Nobel Prize Museum*)(முன்னர் **நோபல் அருங்காட்சியகம்** Swedish: *Nobelmuseet*) சுவீடனின் மத்திய ஸ்டாக்ஹோமில் உள்ள பழைய நகரமான கம்லா ஸ்டானில் உள்ள ஸ்டோர்டோர்ஜெட்டின் சதுக்கத்தின் வட பகுதியில் உள்ள முன்னாள் பங்குச் சந்தை கட்டடத்தில் (*பார்ஷூசெட்*) அமைந்துள்ளது. ஸ்வீடிஷ் அகாடமி மற்றும் நோபல் நூலகமும் இந்த கட்டடத்தில்தான் அமைந்துள்ளன.  நோபல் பரிசு அருங்காட்சியகம் நோபல் பரிசு மற்றும் நோபல் பரிசு வென்றவர்கள் பற்றிய தகவல்களையும், பரிசின் நிறுவனர் ஆல்பிரட் நோபல் (1833–1896) பற்றிய தகவல்களையும் காட்சிப்படுத்துகிறது. அருங்காட்சியகத்தின் நிரந்தர காட்சியில் நோபல் பரிசு பெற்றவர்கள் நன்கொடையாக வழங்கிய பல கலைப்பொருட்கள், தனிப்பட்ட வாழ்க்கை வரலாற்றுடன் காட்சிப்படுத்தப்பட்டுள்ளன. 

## வரலாறு
இடது|thumb| ஸ்டாக்ஹோமில் நோபல் அருங்காட்சியகம்
நோபல் அருங்காட்சியகம் நோபல் பரிசின் 100வது ஆண்டான 2001-ல் வசந்த காலத்தில் திறக்கப்பட்டது. இதன் பெயர் 2019 ஆம் ஆண்டில் நோபல் பரிசு அருங்காட்சியகமாக மாற்றப்பட்டது. எரிகா லேன்னர் இந்த அருங்காட்சியகத்தின் புதிய இயக்குநராவார். 

அருங்காட்சியகத்தின் அறிக்கையின்படி, இந்த அருங்காட்சியகத்தின் நோக்கமாக "நோபல் பரிசு பெற்றவர்கள் மற்றும் அவர்களின் சாதனைகள் மற்றும் நோபல் பரிசு மற்றும் ஆல்பிரட் நோபல் ஆகியோரின் பிரதிபலிப்பு மற்றும் முன்னோக்கு மற்றும் உற்சாகமான நினைவகம்" ஆகும். இந்த நோக்கங்களை அடைய, அருங்காட்சியகம் கண்காட்சிகள், திரைப்படங்கள், நாடகங்கள் மற்றும் அறிவியல் தொடர்பான விவாதங்களை நடத்துகிறது. அதன் பிஸ்ட்ரோ மற்றும் கடைக்குக் கூடுதலாக. அருங்காட்சியக கண்காட்சிகளில் நோபல் பரிசு பெற்ற பிரபலங்களான மேரி கியூரி, நெல்சன் மண்டேலா மற்றும் வின்ஸ்டன் சர்ச்சில் ஆகியோர் இடம்பெற்றுள்ளனர்.

இந்த அருங்காட்சியகம் அடிக்கடி “ஸ்கெட்ச்ஸ் ஆஃப் சயின்ஸ்” போன்ற படைப்பு கண்காட்சிகளை வழங்குகிறது. இதில் நோபல் பரிசு பெற்ற 42 பேர் நோபல் கண்டுபிடிப்பின் ஓவியத்துடன் எடுக்கப்பட்ட புகைப்படம் காட்சிப்படுத்தப்பட்டுள்ளது. இந்த கண்காட்சி துபாய், சிங்கப்பூர் உள்ளிட்ட உலகின் பிற பகுதிகளிலும் கண்காட்சியில் வைக்கப்பட்டது. 
[thumb| முந்தைய கண்காட்சியின் போது நோபல் அருங்காட்சியகத்தில் ஒரு [புலரின்|புல்லரின் மாதிரி]]
வீடுகளில் நோபல் பரிசு தொடர்பான பொருட்களைக் காட்சிப்படுத்த விரும்பும் பார்வையாளர்களுக்காக நினைவுப் பரிசு கடை ஒன்றும் இங்கு உள்ளது.  இருண்ட சாக்லேட்டில் செய்யப்பட்ட நோபல் பரிசின் தங்கப் பதக்கம் மிகவும் பிரபலமான விரும்பப்படும் பொருட்களில் ஒன்றாகும். இந்த வரிசையில் மற்றொன்றாக ஸ்வீடிஷ் “டைனமைட்” மிட்டாய் உள்ளது. இது ஜலபீனோ மிளகுடன் சுவைக்கப்படுகிறது. 2011ஆம் ஆண்டில், நினைவுப் பரிசு கடை ஆர்ட்டன் மன்சொளரி என்ற கலைஞருடன் இணைந்து நோபலின் வாழ்க்கையைக் குறிக்கும் ஓவியங்களை உருவாக்கியது. இந்த கடையில் குழந்தைகளுக்கான கல்வி பொம்மைகளும், நோபல் பரிசு பெற்றவர்களின் புத்தகங்களும், தனித்துவமான பொருட்களும் கிடைக்கின்றன. 

நோபல் சாக்லேட், ஸ்வீடிஷ் அணிச்சல், மதிய உணவு மற்றும் இரவு உணவுடன் கூடிய பிஸ்ட்ரோ நோபல் ஒன்றும் குறிப்பிடத்தக்கதாக உள்ளது. பிஸ்ட்ரோ நோபலில், நோபல் ஐஸ்கிரீம்களும் வழங்கப்படுகின்றன. இந்த ஐஸ்கிரீமை நோபல் பிஸ்ட்ரோவில் மட்டுமே காண முடியும். நோபல் தேநீர் பொதுவாக ஒவ்வொரு ஆண்டும் நோபல் விருந்தில் வழங்கப்படுகிறது.  

## மேலும் காண்க

* அமைதிக்கான நோபல் மையம்
* நோபல் பரிசு பெற்றவர்களின் பட்டியல்
* நோபல் பரிசு சர்ச்சைகள்

## மேற்கோள்கள்

## வெளி இணைப்புகள்

* அதிகாரப்பூர்வ தளம்
பகுப்பு:நோபல் பரிசு
பகுப்பு:Coordinates on Wikidata
துளு விக்கிப்பீடியா

**துளு விக்கிப்பீடியா** (*Tulu Wikipedia*) விக்கிமீடியா நிறுவனத்தின் துளு மொழி பதிப்பாகும். இதில் தற்போது  கட்டுரைகள் உள்ளன. எட்டு ஆண்டுகள் உள்ளுறைக்காலத்திற்கு பிறகு  இந்தியாவின் 23வது மொழியில் வெளியாகும் விக்கிப்பீடியா பதிப்பாகும்.

## வரலாறு
விக்கிமீடியா நிறுவனத்தின் நிர்வாக இயக்குநர் கேத்ரீன் மேகர், துளு விக்கிப்பீடியாவை இந்திய விக்கி மாநாடு 2016-இல் முழு தளமாக அறிமுகப்படுத்தினார். இதன் முதல் முயற்சியானது 2008ஆம் ஆண்டு தொடங்கி ஆகஸ்ட் 2016ல் நிறைவுற்றது. இதில் 200 பதிவுசெய்யப்பட்ட ஆசிரியர்கள் பயனர்களாக இருந்தனர். இவர்களில் 10 பேர் செயலில் உள்ளனர். 1000க்கும் மேற்பட்ட கட்டுரைகளுடன் இந்தியாவிலிருந்து 23வது மொழி பதிப்பாகும்.

## பயனர்கள் மற்றும் தொகுப்பாசிரியர்கள்




## மேலும் காண்க

* கன்னட விக்கிபீடியா
* மலையாள விக்கிபீடியா
* தமிழ் விக்கிபீடியா
* தெலுங்கு விக்கிபீடியா

## மேற்கோள்கள்

பகுப்பு:மொழிவாரி விக்கிப்பீடியாக்கள்
விக்கிபீடியாவின் அறிவியல் தகவல்கள்

**விக்கிபீடியாவின் அறிவியல் தகவல்கள்** *(Science information on Wikipedia)*  அறிவியலைப் பற்றி விக்கிபீடியா முன்வைக்கும் தகவல்களை உள்ளடக்கியதாகும். இந்த தகவல்களின் தாக்கம் மற்றும் தரம் தொடர்பான விமர்சனங்களும் விவாதங்களும் இல்லாமலில்லை. விக்கிபீடியா பயனர்கள், விஞ்ஞானிகள் மற்றும் தகவலுடன் பொது ஈடுபாடு கொண்டுள்ள பயனாளிகள் ஆகியோருக்கிடையே இடைவினை உரையாடல்கள் நிகழ்கின்றன. 
## தாக்கம்
கட்டற்ற சுதந்திரம் கொண்ட அறிவியல் வெளியீடுகளின் விநியோகம் மற்றும் தாக்கத்தை விக்கிப்பீடியா அதிகரித்திருக்கிறது என்பதற்கான ஆதாரங்களை 2016 ஆம் ஆண்டு மேற்கொள்ளப்பட்ட ஆய்வு கண்டறிந்துள்ளது. மிகவும் பிரபலமான ஒரு பொது தகவல் ஆதாரமாக மாறி வளர்ந்திருக்கும் விக்கிபீடியாவின் புகழ், அறிவியலைப் பற்றி பேசுபவர்கள்  மற்றும் எழுதுபவர்களை  பாதித்துள்ளது என்பதற்கான சான்றுகள் 2017 ஆம் ஆண்டு மேற்கொள்ளப்பட்ட ஆய்வு  கண்டறிந்துள்ளது. தேடுபொறிகளில் தேடப்படும் தரநிலையில் விக்கிப்பீடியா உயர் தரத்தில் இருப்பதால் 2017 ஆம் ஆண்டு விக்கிபீடியாவை அறிவியல் தகவல்களின் பிரபலமான ஆதாரமாக யுனெசுகோ தெரிவித்துள்ளது. . விக்கிப்பீடியா புதிய அறிவியல் கண்டுபிடிப்புகளை எவ்விதமாக ஒருங்கிணைக்கிறது என்பதை அறிய 2018 ஆம் ஆண்டு ஆய்வு மேற்கொள்ளப்பட்டது.
 
## பங்களிப்பாளர்கள்
2016 ஆம் ஆண்டு விக்கி கல்வி அறக்கட்டளையும் சைமன் அறக்கட்டளையும் இணைந்து   "அறிவியல் ஆண்டு" என்று அழைக்கப்படும் ஒரு திட்டத்தை வழங்கின. இந்த திட்டத்தின் ஒரு பகுதியாக  விக்கிபீடியா கல்வியாளர்கள் கல்வி மாநாடுகளுக்கு சென்று நிகழ்ச்சிகளில் கலந்துகொண்டனர்.  விஞ்ஞானிகளை அவர்கள்  நிபுணத்துவம் பெற்றுள்ள துறையிலிருந்து படைப்புகளை விக்கிபீடியாவிற்கு பங்களிக்க முன்வருமாறு அழைத்தனர். கற்றல் அனுபவத்தின் ஒரு பகுதியாக விக்கிபீடியாவின் அறிவியல் கட்டுரைகளைத் திருத்த மாணவர்களை ஊக்குவிக்கும் திட்டங்களை சில பல்கலைக்கழகங்கள் முன்னெடுத்தன.  விக்கிபீடியா கட்டுரைகளைத் திருத்த முன்வருமாறு கல்வியாளர்களையும் விக்கிபீடியா சமூகம் அழைக்கிறது. இந்த அழைப்பை ஏற்று  பல்வேறு கல்விச் சங்கங்கள் விக்கிபீடியா கட்டுரைகளைத் திருத்த தங்கள் உறுப்பினர்களை ஊக்குவித்துள்ளன. 
 
## தரம்
விக்கிபீடியா அனைத்து துறைகளின் அறிவியல் வெளியீடுகளையும் மேற்கோள் காட்டும் ஒரு பரந்த மற்றும் மாறுபட்ட நடைமுறையைக் கொண்டுள்ளது. நேச்சர் இதழில் 2005 ஆம் ஆண்டு வெளியிடப்பட்ட ஒரு ஆய்வு, அறிவியல் தலைப்புகள் குறித்த 40 விக்கிபீடியா கட்டுரைகளை அவற்றின் என்சைக்ளோபீடியா பிரிட்டானிக்காவுடன் ஒப்பிடுகிறது. ஒவ்வொரு கலைக்களஞ்சியத்திலும் நான்கு "கடுமையான பிழைகள்" இருக்கின்றன என்று துறை நிபுணர்கள் கண்டறிந்தனர். விக்கிபீடியாவில் 162 குறைவான சிக்கல்களும் பிரிட்டானிக்காவில் 123 சிக்கல்களும் இருப்பதை  அவர்கள் கண்டறிந்தனர். 2017 ஆம் ஆண்டு ஒரு பிரபல அறிவியல் எழுத்தாளர் விக்கிபீடியாவின் அறிவியல் கட்டுரைகள் மிகவும் தொழில்நுட்பமானவையாக உள்ளன என்று புகார் கூறினார். விஞ்ஞானம் தொடர்பான விக்கிபீடியாவின் கட்டுரைகள் விஞ்ஞானம் தொடர்பான அரசியல் முடிவுகளை எந்த அளவிற்கு பாதிக்கின்றன என்று பல்வேறு விஞ்ஞானிகள் மற்றும் ஊடக நிறுவனங்கள் கேள்வி எழுப்பியுள்ளன. 
## மேற்கோள்கள்

## புற இணைப்புகள்
*Crowdsourcing Expertise: A Working Guide for Organizing a Wikipedia Edit-a-thon at a Science Conference

பகுப்பு:விக்கிப்பீடியா
படிக்காத பண்ணையார்

**படிக்காத பண்ணையார்** (*Padikkadha Pannaiyar*) என்பது கே. எஸ். கோபாலகிருஷ்ணன் இயக்கி, ஜி. சுலோச்சனா தயாரித்த 1985 ஆம் ஆண்டய இந்திய தமிழ்  திரைப்படம் ஆகும். இப்படத்தில் சிவாஜி கணேசன், கே. ஆர். விஜயா, ஒய். ஜி. மகேந்திரன், வி. கே. ராமசாமி ஆகியோர் முக்கிய வேடங்களில் நடித்துள்ளனர். இப்படத்திற்கு  இளையராஜா இசை அமைத்துள்ளார். இதே இயக்குனரின் முந்தைய படமான *[[கண் கண்ட தெய்வம்|கண் கண்ட தெய்வத்தின்]]* மறு ஆக்கம் இதுவாகும், அந்தப் படத்தில் எஸ். வி. ரங்க ராவ் நடித்த பாத்திரத்தில் இந்த படத்தில் சிவாஜி கணேசன் நடித்தார்.

## நடிகர்கள்
* சிவாஜி கணேசன்
* கே. ஆர். விஜயா
* அனுராதா
* ஒய். ஜி. மகேந்திரன்
* வி. கே. ராமசாமி
* திலீப்
* தேங்காய் சீனிவாசன்
* ஜெயமாலா
* கல்கத்தா விஸ்வநாதன்
* வி. எஸ். ராகவன்
* அச்சமில்லை கோபி
* வேணு அரவிந்த்
* வி. கோபாலகிருஷ்ணன்
* சண்முகசுந்தரம்
* பசி சத்யா
* பயில்வான் ரங்கநாதன்
* என்னத்த கன்னையா

## இசை
இத்திரைப்படத்திற்கு இளையராஜா இசையமைத்தார்.

* கோனாத செங்கரும்பு - தீபன் சக்ரவர்த்தி, எஸ்..பி.. சைலஜா
* சவாரி காரு சவாரி - மலேசியா வாசுதேவன், தீபன் சக்ரவர்த்தி 
* சங்கீதம் கேட்டுக்குங்க - வாணி ஜெயராம், குழுவினர்
* அட ஒண்ணும் தெரியாத பாப்பா - மலேசியா வாசுதேவன், எஸ். பி. சைலாஜா

## குறிப்புகள்

## வெளி இணைப்புகள்
* 
* 

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1985 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
அன்னாஜி தத்தோ சச்சிவ்

அன்னாஜி **தத்தோ சச்சிவ்** (Annaji Datto Sachiv) சத்ரபதி சிவாஜியின் ஆட்சியில் மராட்டிய பேரரசின் அஷ்ட பிரதான் (நவீனகால அமைச்சரவை) என்ற அமைச்சரவை பிரதிநிதிகளின் குழுவில் தலைமைச் செயலாளராக இருந்தார். 

## ஆரம்ப கால வாழ்க்கை
சங்கமேசுவரத்தில் குல்கர்ணி குடும்பத்தைச் சேர்ந்த அன்னாஜி தத்தோ 1660 இல் சிவாஜியின் நிர்வாகத்தில் சேர்ந்தார். 

## தொழில்
சிவாஜியின் அமைச்சரவையில் இருக்கும்போது அன்னாஜி தத்தோவின் தாரா என்று அழைக்கப்படும் ஒரு கணக்கெடுப்பை மேற்கொண்டார்.  சிவாஜியின் மராட்டிய பேரரசு மூன்று பகுதிகளாகப் பிரிக்கப்பட்டிருந்தது. ஒவ்வொன்றும் அமைச்சரவை அமைச்சரின் கீழ் நிர்வகிக்கப்பட்டு சர்கார்குன் என்று அழைக்கப்பட்டன. அன்னாஜி, மோராபந்த் திரியம்பக் பிங்ளே, மற்றும் தத்தோஜி பந்த் ஆகியோர் சர்கார்கூனாக நியமிக்கப்பட்டனர்.   இவர், சவுல் உள்ளிட்ட கொங்கண் மண்டலத்தைக் கட்டுப்படுத்தினார். தபோல், ராஜபூர், குதால், பாண்டே, போண்டா, மற்றும் கொப்பால் உள்ளிட்ட பிரதேசங்கள் தால்காட் அல்லது தெற்கு பிரிவு என்று அழைக்கப்பட்டது.  1667 ஆம் ஆண்டில், சிவாஜி அன்னாஜியை நில வருவாய் சீர்திருத்தப் பணிக்கு நியமித்தார். இவரது பணியில் துல்லியமான நில அளவீடு, புதிய நிலங்களை சாகுபடிக்குக் கொண்டுவருதல், பாட்டீல் மற்றும் குல்கர்னி போன்ற பரம்பரை அதிகாரிகளால் கல்வியறிவற்ற விவசாயிகளின் சுரண்டலைக் குறைப்பதற்கான நடவடிக்கைகள் ஆகியவையும் அடங்கும்.

## குறிப்புகள்

## நூல் பட்டியல்
*
*
*
*
*
*

பகுப்பு:மராட்டியப் பேரரசு
இலட்சுமண சேனா

**இலட்சுமண சேனா** (*Lakshmana Sena*) ( ஆட்சி: 1178-1206), நவீன மொழிகளில் இலட்சுமண் சென் என்றும் அழைக்கப்படுகிறார். இவரது முன்னோடி இவரின் தந்தை பல்லால சேனா என்பவராவான்.  இலட்சுமண சேனா இந்திய துணைக் கண்டத்தில் இடைக்கால வங்காளப் பிராந்தியத்தின் சேனா வம்சத்தைச் சேர்ந்த நான்காவது மன்னராவார். இவரது ஆட்சி 28 ஆண்டுகள் நீடித்தது. மேலும், இந்திய துணைக் கண்டத்தின் கிழக்குப் பகுதிகளுக்கு, குறிப்பாக வங்காளம், காமரூப் (தற்போதைய அசாம்), கலிங்கம் (தற்போதைய ஒடிசா), வாரணாசி, தில்லி, பீகார் போன்ற பகுதிகளுக்கு விரிவுபடுத்தினார். முகம்மது பின் பக்தியார் கில்ஜியின் துருக்கியப் படையெடுப்பால் இவரது ஆட்சி முடிந்தது.

இவரின் தந்தை பல்லால சேனாவுக்குப் பிறகு இவர் பதவிக்கு வந்தார். இவரது ஆட்சியின் வரலாறு இதுவரை கண்டுபிடிக்கப்பட்ட இவரது காலத்தின் எழுத்துகளில் இருந்து புனரமைக்கப்படவேண்டும். உமாபதி தார், ஷரன் மற்றும் தபக்த்-இ-நசிரி ஆகிய புத்தகங்களைத் தவிர, இவரைப் பற்றிய தகவல்கள் வேறு எதிலும் இல்லை. இவர் ஜெயச்சந்திர மன்னரை தோற்கடித்தார். இவரது இராச்சியத்தின் தலைநகரம் பிக்ராம்பூரில் இருந்தது. இவர் இலக்கியத்தில் ஆர்வம் கொண்டிருந்தார். மேலும் தனது தந்தையால் எழுதப்பட்டு முழுமையடையாமல் இருந்த *அட்புத சாகர்* என்ற ஒரு புத்தகத்தின் மீதிப் பகுதியை எழுதினார்.

## குறிப்புகள்

பகுப்பு:1206 இறப்புகள்
பகுப்பு:இந்திய அரசர்கள்
இராமசந்திர பந்த் அமத்யா

**இராமசந்திர நீலகண்ட பவடேகர்** (1650–1716), இராமசந்திர பந்த் அமத்யா (Ramchandra Pant Amatya) என்றும் அழைக்கப்பட்ட இவர்1674 முதல் 1680 வரை பேரரசர் சிவாஜியின் அஷ்டபிரதான் என்றைழைக்கப்பட்ட அமைச்சரவையில் நிதியமைச்சராக நிதியமைச்சராக பணியாற்றினார். பின்னர் இவர் சம்பாஜி, இராஜாராம், இரண்டாம் சிவாஜி மற்றும் இரண்டாம் சம்பாஜி ஆகிய நான்கு பேரரசர்களுக்கு அரசப் பிரதிநிதியாகப் பணியாற்றினார். குடிமை மற்றும் இராணுவ நிர்வாகத்தின் புகழ்பெற்ற குறியீடான *அத்னியபத்ரா* என்ற நூலை இவர் எழுதியுள்ளார். மேலும் மராட்டியப் பேரரசின் மிகச் சிறந்த நிர்வாகிகள், இராஜதந்திரிகள் மற்றும் இராணுவ மூலோபாயவாதிகளில் ஒருவராக புகழ்பெற்றவர்.

## ஆரம்ப கால வாழ்க்கை
உள்ளூர் வருவாய் வசூல் பதவியிலிருந்து (குல்கர்னி) சிவாஜியின் அமைச்சரவையில் அமைச்சர் பதவிக்கு உயர்ந்த நீலகண்ட சோண்டியோ என்பவரின் (மிகவும் பிரபலமாக நீலோ சோண்டியோ என அழைக்கப்பட்டவர்) இளைய மகனாக இராமசந்திர பந்த் சுமார் 1650 இல் ஒரு தேசஸ்த் பிராமணக் குடும்பத்தில் பிறந்தார்.

இவரது குடும்பம் கல்யாண் பிவாண்டி அருகே இருக்கும் கொல்வான் கிராமத்திலிருந்து வந்தது. இவரது தாத்தா சோனோபந்த் மற்றும் மாமா அப்பாஜி சோண்டியோ ஆகியோர் சிவாஜியின் நெருங்கிய வட்டத்தில் இருந்தனர். இவரது குடும்பம் சமர்த்த இராமதாசருடன் நெருக்கமாக தொடர்புடையது.

## தொழில்
1672 க்கு முன்னர், சிவாஜியின் நிர்வாகத்தில் இவர் பல்வேறு எழுத்தர் வேலைகளில் ஈடுபட்டிருந்தார். 1672 ஆம் ஆண்டில், இவரும் இவரது அண்ணன் நாராயணனும் சிவாஜியால் வருவாய்த்துறை அமைச்சர் பதவிக்கு (மஜூம்தார்) உயர்த்தப்பட்டனர். 1674 ஆம் ஆண்டில், முடிசூட்டு விழாவில், இப்பதவி அமத்யா என மறுபெயரிடப்பட்டது. மேலும், தலைப்பு இவருக்கு மட்டுமே வழங்கப்பட்டது. இவர் 1678 வரை இந்தப் பணியில் பணியாற்றினார். இவரது மரண படுக்கையில், சிவாஜி மராட்டிய பேரரசின் ஆறு தூண்களில் ஒருவராக இவரை குறிப்பிட்டார்.

1680 இல் சிவாஜி இறந்த பிறகு, சம்பாஜி மராட்டிய பேரரசின் ஆட்சியாளரானார். இவர் சம்பாஜியின் நிர்வாகத்துடன் பல்வேறு பதவிகளில் தொடர்ந்தார்.

ஔரங்கசீப்பிற்கு எதிராக கிளர்ச்சியில் ஈடுபட்ட அவரது மகனான இளவரசர் அக்பருடன் பேச்சுவார்த்தைகளுக்காக இவர் அனுப்பப்பட்டார். மேலும் 1685 ஆம் ஆண்டில், சம்பாஜி இவரை வியப்பூருக்கு ஒரு தூதராக சில முக்கியமான பேச்சுவார்த்தைகளுக்கு அனுப்பினார்.

## குறிப்புகள்

## நூலியல்
*

## வெளி இணைப்புகள்

*‘Marathi Riyasat’ (Marathi language) by Govind Sakharam Sardesai
*'The New History of Marathas' by Govind Sakharam Sardesai

பகுப்பு:1650 பிறப்புகள்
பகுப்பு:1716 இறப்புகள்
2,6-இருகுளோரோகுயினோன்-4-குளோரோயிமைடு

**2,6-இருகுளோரோகுயினோன்-4-குளோரோயிமைடு** *(2,6-Dichloroquinone-4-chloroimide)* பீனாலிக் சேர்மங்களைக் கண்டறிய உதவும் வெப்ப அளவியல் சுட்டியாகப் பயன்படுத்தப்படுகிறது.  C6H2Cl3NO என்ற மூலக்கூற்று வாய்ப்பாட்டால் இச்சேர்மம் விவரிக்கப்படுகிறது. பீனாலுடன் வினைபுரியும்போது ஏற்ற ஒடுக்கங்காட்டியாகப் பயன்படும் 2,6-இருகுளோரோபீனாலிண்டோபீனால் உருவாகிறது.  2,6-இருகுளோரோகுயினோன்-4-குளோரோயிமைடை கிப்சு வினையாக்கி என்ற பெயராலும் அழைக்கிறார்கள்.
## மேற்கோள்கள்

பகுப்பு:கரிமகுளோரைடுகள்
பகுப்பு:குயினோன்கள்
பார்த்தால் பசு

**பார்த்தால் பசு** (*Paarthal Pasu*) என்பது 1988 ஆம் ஆண்டய இந்திய தமிழ் திகில் திரைப்படமாகும். இப்படத்தை கே. எஸ். கோபாலகிருஷ்ணன் இயக்க, ஜி. சின்னாதுரை மற்றும் ஜி. ரவிக்குமார் ஆகியோர் தயாரித்துள்ளனர். இப்படத்தில்  ராமராஜன், சந்திரசேகர், பல்லவி, ஸ்ரீ பாரதி ஆகியோர் நடித்துள்ளனர். இப்படத்திற்கு இளையராஜா இசை அமைத்துள்ளார்.

## நடிகர்கள்

*ராமராஜன்
*சந்திரசேகர்
*பல்லவி
*ஸ்ரீ பாரதி
*தாரணி
*எஸ். எஸ். சந்திரன்
*செந்தில்
*செந்தாமரை
*ஜி. சீனிவாசன்
*கர்ணன்
*அச்சமில்லை கோபி
*சி. எஸ். பாண்டியன்
*நாகராஜ சோழன்
*பீலி சிவம்
*டி. ஏ. பாலாஜி
*ஒரு விரல் கிருஷ்ணா ராவ்
*மேஜர் சுந்தரராஜன் கௌரவ தோற்றத்தில்
*பூர்ணம் விஸ்வநாதன் கௌரவ தோற்றத்தில்
*வீரராகவன் கௌரவ தோற்றத்தில்

## இசை
படத்திற்கு இளையராஜா இசையமைத்துள்ளார்.

## வரவேற்பு
*இந்தியன் எக்ஸ்பிரஸ்* இப்படம் குறித்து எழுதுகையில் "பார்வையாளர்களின் பலவீனங்களைக் கொண்டு சுரண்டுவதற்குப் பயன்படுத்தபட்டுளது" என்று எழுதியது.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1988 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
காவல் கீதம்

**காவல் கீதம்** (*Kaaval Geetham*) என்பது 1992 ஆம் ஆண்டய தமிழ் அதிரடி, காதல் திரைப்படமாகும். இதை எஸ். பி. முத்துராமன் இயக்க, விக்ரம், சித்தாரா ஆகியோர்  முன்னணி பாத்திரங்களில் நடித்துள்ளனர். படத்திற்கு  இளையராஜா இசையமைத்துள்ளார்.

## கதை
பிரியா (சித்தாரா) ஒரு குற்றப் பலணாய்வு பத்திரிகையாளர். ஆமில வீச்சால் முகம் சிதைக்கப்பட்ட ஒரு பெண்ணின் கற்பழிப்பு மற்றும் கொலை குறித்து அவர் விசாரித்து வருகிறார். காவல் ஆய்வாளர் அசோக் (விக்ரம்) அதே பகுதிக்கு பணிக்கு நியமிக்கப்படுகிறார். ஒரு சமயம் அவர் பிரியாவை கொலைகாரனின் அடியாளிடமிருந்து காப்பாற்றுகிறார். கொலைகாரனைக் கைதுசெய்து, பிரியாவுடன் காதல் தொடங்குகிறார். ஒரு நாள், அர்த்தநாரி (சின்னி ஜெயந்த்); என்ற ஒரு நபர்  அசோக்கிடம் தனது பக்கத்து வீட்டுக்காரரும் நடனக் கலைஞருமான  ரமேஷ் (சாய்குமார்) என்பவர் தனது மனைவியுடன் கத்தி சண்டையிட்டப் பிறகு கொலை செய்திருக்கலாம் என சந்தேகிப்பதாகவும் குறிப்பிடுகிறார்;.

ரமேஷின் மகளான சிறுமியை பிரியாவும் அசோக்கும் தற்செயலாக சந்திக்கின்றனர். சிறுமியின் தாய் தங்கம்  ரமேஷால் கிராமத்தில் ஏமாற்றப்பட்டதாக விசாரணையில் தெரிய வருகிறது. ரமேசும் அவரது காதலி ரத்னாவும் (டிஸ்கோ சாந்தி) தங்கத்தை  கொன்று, சிறுமியையும் கொல்ல செய்ய முயற்சிக்கிறார்கள். ஆனால் அசோக்கால் சிறுமி காப்பாற்றப்படுகிறார்கள். குற்றவியல் விசாரணை தொடரும்போது, ரமேஷ் மெதுவாக சாட்சிகளை பல்வேறு நேர்மையற்ற வழிகளில் கலைக்கிறார்.

பின்னர் என்ன ஆகிறது என்பது கதையின் முக்கிய அம்சமாக அமைகிறது.

## நடிகர்கள்

* ஆய்வாளர் அசோக்காக விக்ரம்
* பிரியாவாக சித்தாரா
* தேவி ரமேஷாக தேவிஸ்ரீ
* டேவிட்டாக சார்ல்
* அர்த்தநாரியாக சின்னி ஜெயந்த்
* ரமேசாக சாய் குமார்
* ரத்னாவாக டிஸ்கோ சாந்தி
* ஜோப்படியாக எம். எசு. பாசுகர்

## தயாரிப்பு
*பெஹிண்ட்வுட்சுக்கு* அளித்த செவ்வியில் விக்ரம் *தனக்கு* வாய்ப்பு அளித்த இயக்குநருக்கு நன்றி தெரிவித்தார்.

## இசைப்பதிவு
இப்படத்தில் இளையராஜா இசையமைத்த ஆறு பாடல்கள் இருந்தன. பாடல்களை பிறைசூடன் மற்றும் வாலி எழுதியுள்ளனர்.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
மங்கை ஒரு கங்கை

**மங்கை ஒரு கங்கை** (*Mangai Oru Gangai*) என்பது 1987 ஆண்டைய இந்திய தமிழ்  சட்ட நாடகத் திரைப்படமாகும்.  இந்த படதை டி. அரிகரன் இயக்க, கோவைத்தம்பி தயாரித்துள்ளார். இப்படத்தில் சரிதா மற்றும் நதியா முக்கிய வேடங்களில் நடித்துள்ளனர். இது 24 சூலை 1987 அன்று வெளியிடப்பட்டது.
**மங்கை ஒரு கங்கை** (*Mangai Oru Gangai*) என்பது 1987 ஆண்டைய இந்திய தமிழ்  சட்ட நாடகத் திரைப்படமாகும்.  இந்த படத்தை டி. அரிகரன் இயக்க, கோவைத்தம்பி தயாரித்துள்ளார். இப்படத்தில் சரிதா மற்றும் நதியா முக்கிய வேடங்களில் நடித்துள்ளனர். இது 24 சூலை 1987 அன்று வெளியிடப்பட்டது.

## கதை
ராதா ரங்கநாதன், ஒரு வழக்கறிஞர், தனது மைத்துனரைக் கொலை செய்த குற்றவாளிக்கு தண்டனை பெற்றுத் தரத் தவறியதால் மன உளைக்களுக்கு ஆளானவள்.

## நடிகர்கள்

* ராதா ரங்கநாதனாக சரிதா 
*  நதியா 
* சரண்ராஜ் 
* பூர்ணம் விஸ்வநாதன் 
* சுரேஷ் 
* சிவசந்திரன்

## தயாரிப்பு
*மங்கை ஒரு கங்கை*  டி. அரிகரன் என்பவரால் இயக்கப்பட்டு, கோவைத்தம்பியின் மதர்லேண்ட் பிக்சர்சால் தயாரிக்கபட்டது. மதர்லேண்ட் பிக்சர்ஸ் கதைப் பிரிவின் கதையை அடிப்படையாகக் கொண்டு திரைக்கதையை அரிகரன் எழுத, உரையாடலை எம். ஜி. வல்லபன் எழுதினார். ஒளிப்பதிவை யு. ராஜகோபால் மேற்கொள்ள, படத் தொகுப்பை எம். எஸ். செய்தார்.

## இசை
இந்த படத்திற்கான இசையை இலட்சுமிகாந்த்-பியாரேலால் ஆகியோரால் மேற்கொள்ளபட்டது.

## வெளியீடும் வரவேற்பும்
*மங்கை ஓரு கங்கை படம்* 24 சூலை 1987 இல் வெளியிடப்பட்டது. 7 ஆகத்து அன்று, *[[இந்தியன் எக்சுபிரசு|தி இந்தியன் எக்ஸ்பிரசில்]]* என். கிருஷ்ணசாமி எழுதியது, "படத்தின் படைப்பாளிகள் திரைக்கதையில் மெனக்கெட்டிருப்பதில் மகிழ்ச்சி அடைகிறேன்", மேலும் சரிதா, சரண் ராஜ், நதியா, விஸ்வநாதன் ஆகியோரின் நடிப்பையும் பாராட்டினார்.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1987 தமிழ்த் திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:நதியா நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
வனேடியோகார்ப்போலைட்டு

**வனேடியோகார்ப்போலைட்டு** *(Vanadiocarpholite)*Mn+2V+3AlSi2O6(OH)4 என்ற மூலக்கூற்று வாய்ப்பாட்டால் விவரிக்கப்படும் வனேடியத்தின் சிலிக்கேட்டு வகைக் கனிமமாகும். வைக்கோல் மஞ்சள் நிறத்தில் நேர்சாய்சதுர படிகவடிவில் இது படிகமாகிறது. வனேடியம் மிகுந்திருக்கும் கார்ப்போலைட்டு வகை கனிமமாக (Mn+2Al2Si2O6(OH)4) இருப்பதால் இதை வனேடியோகார்ப்போலைட்டு என்ற பெயரால் அழைக்கிறார்கள். 

பன்னாட்டு கனிமவியல் சங்கம் வனேடியோகார்ப்போலைட்டு கனிமத்தை Vcar என்ற குறியீட்டால் அடையாளப்படுத்துகிறது.

## தோற்றம்
முதன் முதலில். இத்தாலி நாட்டின் வடமேற்கு பகுதியில் உள்ள இலிகுரியா மண்டலத்தின் கெனோவா மாகாணத்தில் 2005 ஆம் ஆண்டு வனேடியோகார்ப்போலைட்டு கண்டறியப்பட்டது. இங்குள்ள கிராவெக்லியா பள்ளத்தாக்கில் அமைந்துள்ள மோலினெல்லோ சுரங்கத்தில் இக்கனிமம் வெட்டியெடுக்கப்படுகிறது.  மாங்கனீசு தாதுப் படிவுகளில் செர்ட்டு வகை படிவுப் பாறை புதைபடிவச் சேர்மமாக வனேடியோகார்ப்போலைட்டு கிடைக்கிறது. 

## வேதி இயைபு
வனேடியோகார்போலைட்டில் பின்வருமாறு தனிமங்கள் சேர்ந்துள்ளன:

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:அலுமினியம் கனிமங்கள்
பகுப்பு:மாங்கனீசு(II) கனிமங்கள்
பகுப்பு:வனேடியம் கனிமங்கள்
பகுப்பு:நேர்ச்சாய்சதுரக் கனிமங்கள்
நாளைய செய்தி

**நாளைய செய்தி** (*Naalaya Seidhi*) என்பது 1992 ஆம் ஆண்டய இந்திய தமிழ்  அதிரடி திகில் திரைப்படம் ஆகும். ஜி. பி. விஜய் இயக்கிய இப்படத்தை, கே. எஸ் சீனிவாசன், கே. எஸ். சிவராமன் ஆகியோர் தயாரித்தனர். இப்படத்தில் பிரபு, குஷ்பூ, கவுண்டமணி, செந்தில் ஆகியோர் நடித்துள்ளனர். இப்படத்திற்கு ஆதித்தியன் இசை அமைத்துள்ளார்.

## நடிகர்கள்

* பிரபு மதன் / மன்மதன்
* குஷ்பூ அனு / அனுராதா
* கவுண்டமணி
* செந்தில்
* ஜெய்கணேஷ்
* ஜெய்சங்கர் தட்சிணாமூர்த்தியாக 
* ராக்கி
* அர்ச்சனா புரான் சிங் (அறிமுகம்)
* சி. ஆர். சரஸ்வதி சாவித்திரி (மதனின் சித்தி)
* யுவஸ்ரீ
* எஸ். ஆர். விஜயா
* கவிதாஸ்ரீ
* பேபி பிரியங்கா
* சாருஹாசன்
* வசந்த்
* சேது விநாயகம்
* கே. எஸ். ஜி. வெங்கடேஷ்
* ரவிராஜ்
* நரசிம்மன்
* ஸ்ரீகாந்த்
* கோபி
* பொன்னம்பலம்
* குள்ளமணி
* ஓமக்குச்சி நரசிம்மன்

## தயாரிப்பு
நாளைய செய்தி படத்தின் மூலமாக ஜி. பி. விஜய் இயக்குநராக அறிமுகமானார்.

## இசைப்பதிவு
இப்படத்திற்கு ஆதித்தியன் இசையமைத்தார்.

; தமிழ் பதிப்பு 

* மன்மதா கொஞ்சவா - சுபா
* மந்திரம் சொன்னது - எஸ். பி. பாலசுப்பிரமணியம்,  சித்ரா
* ஜிம்கானா பாட்டெடுக்கும் - எஸ். பி. பாலசுப்பிரமணியம்
* உயிரே உன்னை இதயம் - பி. பி. ஸ்ரீனிவாஸ், சங்கீத்தா காத்தி
* பொன்மாலை நேரம் - எஸ். பி. சைலஜா

; தெலுங்கு பதிப்பு

இந்த படம் தெலுங்கில் *ரேட்டி வார்த்தா* என்ற பெயரிலில் வெளியிடப்படது. அனைத்து பாடல்களையும் ராஜஸ்ரீ எழுதியுள்ளார்.

* மன்மத ஆசா - சித்ரா, சுதா
* முந்த்ரா உன்னதி - மனோ,  சித்ரா
* பொர சொம்பரா - மனோ
* முனிபெஞ்சா -  சித்ரா, சுதா

## வரவேற்பு
*இந்தியன் எக்ஸ்பிரஸ்* படம் குறித்து எழுதிம்போது "படம் மந்தமாக இல்லை, ஆனால் திரைக்கதையின் சில பகுதிகளில் லாஜிக் இல்லை".

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
விசுவாசராவ்

**சிறீமந்த் விசுவாசராவ் பேஷ்வா** (Shrimant Vishwasrao Peshwa) (22 சூலை 1742 - 14 சனவரி 1761) மராட்டியப் பேரரசின் புனேவைச் சேர்ந்த பேஷ்வா, பாலாஜி பாஜி ராவ் பட்டின் மூத்த மகனாவார். மேலும் மராட்டியப் பேரரசின் பேஷ்வா என்ற பட்டத்தின் வாரிசு ஆவார். இவர் தனது சிறு வயதிலிருந்தே நிர்வாகம் மற்றும் போரில் பயிற்சி பெற்றிருந்தார். 1760 இல் நடந்த சிந்த்கேடா மற்றும் உத்கீர் போரில் பங்கேற்றதன் மூலம் மராட்டிய காலாட்படையிடம் இவரது வீரம் பேசப்பட்டது. 

மூன்றாம் பானிபட் போரில், பஷ்தூன் அதிகாரி ஒருவர் சுட்ட துப்பாக்கியால் இவர் தலையில் தாக்கப்பட்டு  இறந்தார். *கிராண்ட் டஃப்* என்பாரது   என்பாரது கருத்துப்படி, இவரது மரணம் குறித்து கேள்விப்பட்ட மல்கர் ராவ் ஓல்கர் குறைந்தது 10,000 வீரர்களுடன் களத்தில் இருந்து பின்வாங்கினார் எனத் தெரிகிறது. 

## ஆரம்ப கால வாழ்க்கை
[வலது|thumb|250x250px| [மராட்டியப் பேரரசு|மராட்டிய கூட்டமைப்பு 1760 ஆம் ஆண்டில் (நீல பகுதி) தக்காணத்திலிருந்து இன்றைய பாக்கித்தான் வரை நீண்டிருந்தது.]]
விசுவாசராவ் புனேவுக்கு அருகிலுள்ள சூப் பகுதியில் பாலாஜி பாஜி ராவின் மூத்த மகனாகப் பிறந்தார் (புனேவுக்கு அருகிலுள்ள சாகாஜியின் ஆட்சிப்பகுதி). இவர் நிர்வாக விஷயங்களில் பயிற்சியளிக்கப்பட்டார். மேலும், இவரது வாழ்க்கையின் ஆரம்பத்தில் இராணுவ பயிற்சிக்கு ஆளானார். இவர், தனது தாத்தா பாஜிராவின் தோற்றத்தை மரபுரிமையாகக் கொண்டிருந்தார். மேலும், இவர் நல்ல தோற்றப் பொழிவையும் கொண்டிருந்தார்.  

## திருமணம்
இவர், 1750 மே 2 அன்று அரி பாலகிருட்டிண தீட்சித்-பட்வர்தனின் மகள் இலட்சுமிபாய் என்பவரை மணந்தார்.  

## இறப்பு
மூன்றாம் பானிபட் போரில் ஒரு தளபதியாக இருந்த விசுவாச ராவ் முன் வரிசையில் கடுமையாக சண்டையிட்டுக் கொண்டிருந்தபோது தாக்கப்பட்டு, காயமடைந்து இறந்தார். 

## மேலும் காண்க

* மராட்டியப் பேரரசு
* பேஷ்வா

## குறிப்புகள்

## வெளி இணைப்புகள்
*https://mafiadoc.com/hindu-pad-padashahi_5a1cac031723dd4f437b5e76.html
*http://www.smartyoungsters.com/2019/09/mee-radhika-book-3the-starry-night-at.html?

பகுப்பு:1761 இறப்புகள்
பகுப்பு:1741 பிறப்புகள்
சிற்றுண்டி

[thumb|225x225px| [உலர்திராட்சை, நிலக்கடலை, கொட்டைகள் சாக்கலேட் ஆகியவற்றின் கலவையான ஒரு சிற்றுண்டி ]]
[வலது|thumb|225x225px| [ஆப்பிள், அஸ்பாரகஸ், பீட்ரூட், குடைமிளகாய், தக்காளி உள்ளிட்ட சில குறைந்த கலோரி பழங்கள் மற்றும் காய்கறி அடங்கிய சிற்றுண்டிகளின் கலவை.]]
**சிற்றுண்டி** (*snack*) என்பது பொதுவாக உணவுக்கு இடையில் உண்ணப்படும் உணவின் சிறிய பகுதியாகும். தொகுக்கப்பட்ட சிற்றுண்டி உணவுகள், பிற பதப்படுத்தப்பட்ட உணவுகள், அத்துடன் வீட்டில் புதிய பொருட்களிலிருந்து தயாரிக்கப்படும் பொருட்கள் உள்ளிட்ட பல்வேறு வடிவங்களில் சிற்றுண்டி கிடைக்கின்றன.

பாரம்பரியமாக, வீட்டில் பொதுவாக கிடைக்கக்கூடிய பொருட்களிலிருந்து தின்பண்டங்கள் தயாரிக்கப்படுகின்றன. பெரும்பாலும் குளிர்விக்கப்பட்ட இறைச்சித் துண்டுகள், பழம், உணவில் எஞ்சியவை, கொட்டைகள், சாண்ட்விச்கள்,  இனிப்புகள் சிற்றுண்டிகளாகப் பயன்படுத்தப்படுகின்றன. வசதியான கடைகளின் பரவலுடன், தொகுக்கப்பட்ட சிற்றுண்டி உணவுகள் ஒரு குறிப்பிடத்தக்க வணிகமாக மாறியுள்ளது.

சிற்றுண்டி உணவுகள் பொதுவாக சிறிய, விரைவாக, திருப்திகரமானதாக தயாரிக்கப்படுகின்றன. பதப்படுத்தப்பட்ட சிற்றுண்டி உணவுகள், ஒரு வகை வசதியான உணவாக, விரைவில்  அழிந்துபோகக்கூடியதாகவும், நீடித்ததாகவும், தயாரிக்கப்பட்ட உணவுகளை விட சிறியதாகவும் வடிவமைக்கப்பட்டுள்ளன. இவை பெரும்பாலும் கணிசமான அளவு இனிப்புகள், பதப்படுத்துதல் மற்றும் சாக்கலேட், நிலக்கடலை மற்றும் பிரத்யேகமாக வடிவமைக்கப்பட்ட சுவைகள் (சுவையான உருளைக்கிழங்கு சில்லுகள் போன்றவை ) போன்றவற்றைக் கொண்டிருக்கின்றன.

காப்பி போன்ற பானங்கள் பொதுவாக சிற்றுண்டிகளாக கருதப்படுவதில்லை. இருப்பினும் இவை சிற்றுண்டி உணவுகளுடன் அல்லது அதற்கு பதிலாக உட்கொள்ளப்படலாம்.

படுக்கைக்குச் செல்வதற்கு சற்று முன்பு அல்லது இரவில் சாப்பிடும் சிற்றுண்டியை "படுக்கை நேர சிற்றுண்டி", "இரவு நேர சிற்றுண்டி" அல்லது "நள்ளிரவு சிற்றுண்டி" என்று அழைக்கலாம்.

## அமெரிக்காவில் சிற்றுண்டி
அமெரிக்காவில், ஒரு பிரபலமான சிற்றுண்டி உணவு நிலக்கடலையாகும் . நிலக்கடலை முதன்முதலில் தென் அமெரிக்காவிலிருந்து அடிமைக் கப்பல்கள் வழியாக வந்து, தெற்குத் தோட்டங்களில் ஆப்பிரிக்கச் சமையலில் இணைக்கப்பட்டது. அமெரிக்க உள்நாட்டுப் போருக்குப் பிறகு, நிலக்கடலையின் சுவை வடக்கே பரவியது. அங்கு அவை அடிபந்தாட்ட விளையாட்டு மற்றும் வௌடீவில் அரங்கங்களின் கலாச்சாரத்தில் இணைக்கப்பட்டன. 

## படங்களின் தொகுப்பு

படிமம்:Irachikkaya.jpg|இராச்சிக்கயா
படிமம்:SnackfoodRackDF.JPG|சிற்றுண்டி உணவுகள்
படிமம்:Popcorn02.jpg|சோளப்பொரி
படிமம்:Planters-Trail-Mix.jpg|கலவை
படிமம்:Cheez-It-Crackers.jpg|சீஸ் கலந்த சிற்றுண்டி
படிமம்:Lots_of_Candies.jpg|மிட்டாய்
படிமம்:Snickers-broken.JPG|மிட்டாய் பட்டி
படிமம்:Pepperidge-Farm-Nantucket-Cookie.jpg|சாக்லேட் குக்கீ
படிமம்:Fruit Stall in Barcelona Market.jpg|பழங்கள்
படிமம்:Potato-Chips.jpg|உருளைக்கிழங்கு சில்லுகள்
படிமம்:Salzstangen_Workshop.jpg|பிரிட்சல்சு
படிமம்:J.CO_Donuts_aren%27t_photography_materials.jpg|டோனட்ஸ்
படிமம்:Muffin_NIH.jpg|புளுபெர்ரி கேக்
படிமம்:Antsonalogb.jpg| சிற்றுண்டி
படிமம்:Bitterballen mosterd mayo.jpg|காரமான உணவு
படிமம்:16-09-17-WikiLovesCocktails-Zutaten-Img0161.jpg|நிலக்கடலை


## சிற்றுண்டியின் சில வகைகள்

* கேரட் சில்லு
* பாலாடைக்கட்டி
* குக்கீ
* இன் தயிர்
* பிளாபல்
* குளிர்களி
* அப்பளம்
* நிலக்கடலை
* சோளப்பொரி
* பக்கோரா
* உலர்திராட்சை
* சமோசா
* இன் தயிர்

## மேற்கோள்கள்

பகுப்பு:சிற்றுண்டி உணவுகள்
மத்தூர் வடை

[வலது|thumb|200x200px| மத்தூர் வடை [குலாப் ஜாமுன்|குலாப் ஜாமுனுடன் ]]
**மத்தூர் வடை** (*Maddur vada*) என்றும்  மத்தூர் வடே அழைக்கப்படுவது (    (உச்சரிப்பு இது "ma-ddur vah-DAA", "மா-ddur vah-டே") தென்னிந்தியத் தின்பண்ட வகைகளுள் ஒன்றாகும்.  **உலக புகழ்பெற்ற** இந்த சிற்றுண்டி தென்னிந்தியா மாநிலமான கர்நாடகாவின் மண்டியா மாவட்டத்தில் உள்ள மத்தூர் நகரத்திலிருந்து பெயர் பெற்றது. மத்தூர் பெங்களூரு மற்றும் மைசூர் நகரங்களுக்கு இடையில் அமைந்துள்ளது. இந்த இரண்டு நகரங்களையும் கடந்து செல்லும் தொடருந்துகளில் விற்கப்படும் மத்தூர் வடையினை நாம் சுவைக்கலாம். இது அரிசி மாவு, ரவை மற்றும் மைதா மாவு ஆகியவற்றை அடிப்படையாகவும், நறுக்கப்பட்ட வெங்காயம், கறிவேப்பிலை, அரைத்த தேங்காய் மற்றும் பெருங்காயம் கலந்து தயாரிக்கப்படுகிறது. வெங்காயம் மற்றும் கறிவேப்பிலையினை சிறிது அளவு எண்ணெய்யில் பொரித்த பின் தண்ணீரில் கலந்து மென்மையான மாவைத் தயாரிக்க வேண்டும். ஒரு சிறிய அளவு மாவை எடுத்துத் தட்டி தங்க-பழுப்பு நிறமாக மாறும் வரை எண்ணெய்யில் வறுத்தெடுக்கப்படவேண்டும்.

## மேலும் காண்க

* கர்நாடக சமையல்

## மேற்கோள்கள்
2. https://m.timesofindia.com/city/bengaluru/This-vade-makes-Maddur-special/articleshow/14739302.cms
பகுப்பு:கர்நாடக சமையல்
போகே

**போகே** (*Pohay*) என்பது இந்திய மாநிலங்களான மகாராட்டிரம், ஒடிசா, மேற்கு வங்கம், மத்தியப் பிரதேசம், தெலங்கானா, கர்நாடகம், குசராத்து, கோவா மற்றும் ராஜஸ்தான் ஆகிய மாநிலங்களில் தயாரிக்கப்படும் இந்தியக் காலை உணவு மற்றும் சிற்றுண்டி ஆகும்.

## மேலும் காண்க
இந்தூரி போஹா

## மேற்கோள்கள்

பகுப்பு:இந்திய நொறுக்குத்தீனி வகைகள்
நோபல் பரிசு பெற்ற ஆசியர்களின் பட்டியல்

**[[நோபல் பரிசு]]** என்பது இயற்பியல், வேதியியல், உடலியல் அல்லது மருத்துவம், இலக்கியம் மற்றும் அமைதி ஆகிய துறைகளின் சாதனைகளுக்காக 1901ஆம் ஆண்டில் முதன்முதலில் வழங்கப்படும் சர்வதேச பரிசாகும். பொருளாதாரத்தில் தொடர்புடைய பரிசு 1969 முதல் வழங்கப்படுகிறது. இதுவரை சுமார் 800க்கும் மேற்பட்ட நபர்களுக்கு நோபல் பரிசுகள் வழங்கப்பட்டுள்ளன.

இயற்பியல், வேதியியல், உடலியல் அல்லது மருத்துவம், இலக்கியம், அமைதி மற்றும் பொருளாதாரம் ஆகிய ஆறு விருது பிரிவுகளிலும் ஆசியாவினைச் சார்ந்தவர்கள் பெற்றுள்ளனர். இரவீந்திரநாத் தாகூர் முதன் முதலாக நோபல் பரிசு பெறும் ஆசியக் கண்டத்தினைச் சாந்தவர் ஆவார். இவருக்கு 1913 இல் இலக்கியத்திற்கான நோபல் பரிசு வழங்கப்பட்டது. ஒரே ஆண்டில் அதிக அளவில் ஆசியர்களுக்கு  2014இல் விருது வழங்கப்பட்டது. இந்த ஆண்டில் ஐந்து ஆசியர்கள் நோபல் பரிசு பெற்றனர். அண்மையில் பரிசு பெற்ற ஆசியர்கள், இசுப்பானிய ஆராய்ச்சியாளர் **[[அக்கிரா யோசினோ]]** மற்றும் இந்தியப் பொருளாதார நிபுணர் **[[அபிஜித் பேனர்ஜி]]**. இவர்கள் 2019ஆம் ஆண்டில் நோபல் பரிசு பெற்றனர்.

இன்று வரை (2020), ஐம்பத்தேழு ஆசியர்கள் நோபல் பரிசு பெற்றுள்ளனர். இவர்களில் இருபத்தெட்டு பேர் ஜப்பானியர்கள், பன்னிரண்டு பேர் இஸ்ரேலியர்கள், ஒன்பது இந்தியர்கள் (இந்தியாவில் பிறந்த இந்தியரல்லாத பரிசு பெற்றவர்கள் உட்பட) மற்றும் எட்டு சீனர்கள் (சீனரல்லாதவர்கள் உட்பட) சீனாவில் பிறந்த பரிசு பெற்றவர்கள்). 

## இயற்பியல்
2018ஆம் ஆண்டு நிலவரப்படி, இயற்பியலுக்கான நோபல் பரிசு வென்ற 20 ஆசியர்கள் அல்லது ஆசிய அமெரிக்கர்கள் உள்ளனர். இதில் அதிகமானோர் ஜப்பானியர்கள் (11 பரிசு) பெற்றவர்களில் அதிகம்.

## வேதியியல்
2019ஆம் ஆண்டு நிலவரப்படி, வேதியியலுக்கான நோபல் பரிசை வென்ற 19 ஆசியர்கள் அல்லது ஆசிய அமெரிக்கர்கள் உள்ளனர், ஜப்பானியர்கள் 8 பரிசு பெற்றவர்களில் அதிகம்.

## உடலியல் அல்லது மருத்துவம்
2018ஆம் ஆண்டு நிலவரப்படி, உடலியல் அல்லது மருத்துவத்திற்கான நோபல் பரிசு வென்ற 7 ஆசியர்கள் உள்ளனர். இவர்களில் ஜப்பானியர்கள் 5 பரிசு பெற்று முதலிடத்தில் உள்ளனர்.

## இலக்கியம்
2018ஆம் ஆண்டு நிலவரப்படி, இலக்கியத்திற்கான நோபல் பரிசு வென்ற 8 ஆசியர்கள் உள்ளனர். இவர்களில் ஜப்பானியர்கள் 3 பரிசுகளுடன் அதிகம்  பரிசு பெற்றவர்களாக உள்ளனர்.

## சமாதானம்
2018ஆம் ஆண்டு நிலவரப்படி, அமைதிக்கான நோபல் பரிசு வென்ற 20 ஆசியர்கள் உள்ளனர். இசுரேலியரும் இந்தியரும் தலா 3 பரிசுகள் பெற்றுள்ளனர்.

## பொருளாதாரம்
2019ஆம் ஆண்டு நிலவரப்படி, நான்கு ஆசியர்கள் பொருளாதாரத்திற்கான நோபல் பரிசை வென்றுள்ளனர்.

## மேற்கோள்கள்

பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:நோபல் பரிசு
கார்பனேற்றம்

**கார்பனேற்றம்** *(Carbonation)*  என்பது கார்பனேட்டுகள், பைகார்பனேட்டுகள் மற்றும் கார்போனிக் அமிலம் போன்றவற்றை பெறுவதற்கான  கார்பனீராக்சைடின் வேதியியல் வினையாகும்.  வேதியியலில், இந்த சொல் சில நேரங்களில் கார்பாக்சிலேற்றத்திற்கு பதிலாகவும் பயன்படுத்தப்படுகிறது. கார்பாக்சிலேற்றம் என்பது  கார்பாக்சிலிக் அமிலங்களை  உருவாக்கும் வினையாகும். 
கனிம வேதியியலிலும் நிலவியலிலும் கார்பனேற்றம் என்பது பொதுவாக நிகழும் ஒரு வினையாகும். உலோக ஐதராக்சைடுகளும் (MOH) உலோக ஆக்சைடுகளும் (M'O) கார்பனீராக்சைடுடன் (CO2) வினையில் ஈடுபட்டு கார்பனேட்டுகளையும் பைகார்பனேட்டுகளையும் கொடுக்கின்றன. 
:MOH  +  CO2  →   M(HCO3)
:M'O  +  CO2  →   M'CO3
வலுவூட்டப்பட்ட கற்காரை  கட்டுமானத்தில், கற்காரையிலுள்ள கால்சியம் ஐதராக்சைடு மற்றும் நீரேற்ற கால்சியம் சிலிக்கேட்டு போன்றவற்றுடன் காற்றிலுள்ள  கார்பனீராக்சைடு  டை ஆக்சைடு ஈடுபடும் வேதிவினையும் நடுநிலையாக்கல் என்றே அழைக்கப்படுகிறது.
## என்றி விதி
வெப்பநிலை குறையும்போது கரைசலில் கார்பனேற்றம் அதிகரிக்கிறது என்கிறது வாயு விதிகளில் ஒன்றான என்றி விதி.

:: PCO2=KBxCO2
*PCO2 = கரைசலின் மீதுள்ள கார்பனீராக்சைடு வாயுவின் பகுதி அழுத்தம்.
*KB = என்றி மாறிலி. வெப்பநிலை அதிகரித்தால் என்றியின் மாறிலியும் அதிகரிக்கும்.
* xCO2 = கரைசலிலுள்ள கார்பனீராக்சைடின் மோல் பின்னம்

கார்பனேற்றம் என்பது CO2 (வாயு) வாயுவிலிருந்து கார்போனிக் அமிலம் (நீர்மம்) போன்ற சேர்மங்களைக் கொடுக்கும் செயல்முறையாக (வாயுவிலிருந்து நீர்மம்) இருப்பதால் CO2 வாயுவின் பகுதி அழுத்தம் குறைய வேண்டும் அல்லது கரைசலில் CO2 வாயுவின் மோல் பின்னம் {PCO2/xCO2  = KB} அதிகரிக்க வேண்டும். இந்த இரண்டு நிபந்தனைகளுமே கார்பனேற்றம் அதிகரிப்பதை ஆதரிக்கின்றன.

## மேற்கோள்கள்

பகுப்பு:கனிம வேதியியல்
பகுப்பு:கரிம உலோக வேதியியல்
பகுப்பு:தாண்டல் உலோகங்கள்
பகுப்பு:ஒருங்கிணைவுச் சேர்மங்கள்
செர் சிங் குபாயா

**செர் சிங் குபயா** (பிறப்பு 10 ஜூன் 1962) இந்திய நாடாளுமன்றத்தின் கீழ்சபையான மக்களவையில் உறுப்பினராக இருந்தவர் ஆவார். 2009 ஆம் ஆண்டில் பஞ்சாபின் ஃபிரோஸ்பூர் தொகுதியிலிருந்து  தேர்ந்தெடுக்கப்பட்டார். அவர் இந்திய தேசிய காங்கிரசில் உறுப்பினராக உள்ளார். நாடாளுமன்ற உறுப்பினராக இருப்பது மற்றும் கண்டோன்மென்ட் சட்டம், 2006 இன் பிரிவு 12 (9) இன் படி, படையினர் வசிக்கக்கூடிய பகுதியை முழுதாகவோ அல்லது பகுதியாகவோ உள்ளடக்கிய ஒரு தொகுதியை நாடாளுமன்ற உறுப்பினராகப் பிரதிநிதிப்படுத்துவதோடு, அவர் படைப்பிரிவினர் வாரியம் ஃபெரோஸ்பூரின் கூட்டங்களுக்கு சிறப்பு அழைப்பாளராகவும் இருக்கிறார். இருப்பினும் இவருக்கு படைப்பிரிவினர் வாரியத் தேர்தலில் வாக்களிக்கும் உரிமை அவருக்கு இல்லை.   மார்ச் 2019 இல், அவர் சிரோமணி அகாலி தளத்திலிருந்து விலகினார். இந்திய தேசிய காங்கிரசின் அப்போதைய கட்சித் தலைவர் ராகுல் காந்தி முன்னிலையில் அதிகாரப்பூர்வமாக இந்திய தேசிய காங்கிரசில் சேர்ந்தார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:1962 பிறப்புகள்
பகுப்பு:வாழும் மக்கள்
பூடன் போச்சம்பள்ளி

**பூடன் போச்சம்பள்ளி** இந்தியாவின் தெலுங்கானாவில் உள்ள யதாத்ரி புவனகிரி மாவட்டத்தின் உள்ள நகரமாகும் .போங்கிர் வருவாய் பிரிவில் போச்சம்பள்ளி மண்டலத்தில் உள்ளது . இந்நகரம் ஐதராபாத்திற்கு 32 கிலோமீட்டர் தொலைவில்  உள்ளது.இப்பகுதியில் நெய்யப்படும் போச்சம்பள்ளி பட்டுச் சேலைகள் புகழ் பெற்றதாகும், போச்சம்பள்ளி உலகின் சிறந்த சுற்றுலா தலங்களில் ஒன்றாகும். இந்தியாவிலிருந்து 3 கிராமங்கள் போட்டியிட்டன.. 

## நிலவியல்
பூடன் போச்சம்பள்ளி 17.5108 ° N 78.8889 ° E இல் அமைந்துள்ளது.   

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி,   இந்நகரத்தின் மக்கள்தொகை 12972 ஆகும். அதில்  6574 ஆண்களும், 6398 பெண்களும் உள்ளனர்.    

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
சார்லி மகார்ட்னி

**சார்லஸ் ஜார்ஜ்** " **சார்லி** " **மகார்ட்னி** (Charles George "Charlie" Macartney 27 ஜூன் 1886 - 9 செப்டம்பர் 1958) ஒரு முன்னாள் ஆஸ்திரேலிய துடுப்பாட்ட வீரர் ஆவார். இவர் 1907 மற்றும் 1926 க்கு இடையில் 35 தேர்வுத் துடுப்பாட்டப் போட்டிகளில் விளையாடினார். துடுப்பாட்ட  வரலாற்றில் மிக நேர்த்தியான மட்டையாளர்களில் ஒருவராகக் கருதப்படும் அவரது நெருங்கிய நண்பரும் முன்மாதிரியுமான விக்டர் ட்ரம்பருடன் ஒப்பிடப்படுகிறார். இவர் "தி கவர்னர் ஜெனரல்" என்று அழைக்கப்பட்டார்.  வரலாற்றில் மிகப் பெரிய மட்டையாளர் என்று கருதப்படுபவரான டான் பிராட்மேன்  மாகார்ட்னியின் மட்டையாடும் திறன் தனது துடுப்பாட்ட வாழ்க்கையில் உத்வேகம் அளிப்பதாகக் குறிப்பிட்டார்.

## ஆரம்ப ஆண்டுகளில்
மகார்ட்னி 1886 ஜூன் 27 அன்று நியூ சவுத் வேல்ஸின் வெஸ்ட் மைட்லேண்டில் பிறந்தார். விக்டோரியாத் துடுப்பாட்ட அணிக்கு  எதிரான மூன்று முதல் வகுப்பு போட்டிகளில் நியூ சவுத் வேல்ஸை பிரதிநிதித்துவப்படுத்திய பந்துவீச்சாளரான அவரது தாய்வழி தாத்தா ஜார்ஜ் மூரிடம்  இவர் குழந்தையாக இருந்தபோது துடுப்பாட்டம் விளையாட கற்றுக் கொண்டார்.

1898 ஆம் ஆண்டில், மகார்ட்னியும் அவரது குடும்பத்தினரும் மைட்லாண்டிலிருந்து சிட்னிக்கு குடிபெயர்ந்தனர். தனது பள்ளித் துடுப்பாட்ட போட்டிகளில் பன்முக வீரராக கலந்துகொண்டார். உள்ளூர் பூங்காவில் தனது சகோதரருடன் தொழில்முறையற்ற கோடைகால துடுப்பாட்டப் போட்டிகளின் போது விளையாட்டுகளின் போது துடுப்பாட்டம் பற்றி அதிகம் கற்றுக்கொண்டதாகக் கருதினார். அந்தப் போட்டிகளில் அவர்களின் நாய் ஒரு களத்தடுப்பாளராகச்  செயல்பட்டது. அவரது பள்ளி வாழ்க்கையின் போதுதான், பின்னாளில் ஆத்திரேலியத் துடுப்பாட்ட அணியின் தலைவரான  மோன்டி நோபல் மாகார்ட்னியை கவனித்தார், அவர் ஒரு செய்தித்தாள் கட்டுரையில் இவரைப் பாராட்டினார்.

பள்ளியை விட்டு வெளியேறிய பிறகு, மகார்ட்னி சிட்னியின் சசெக்ஸ் ஸ்ட்ரீட் கப்பல்துறைகளுக்கு அருகில் உள்ள ஒரு பழம் மற்றும் காய்கறி விற்பனை செய்யும் வணிகருக்காகப் பணிபுரிந்தார், மதிய உணவு இடைவேளையின் போது துடுப்பாட்ட  பயிற்சி செய்வதன் மூலம் தனது மட்டையாடும் திறனை வளர்த்துக் கொண்டார்.

1902 ஆம் ஆண்டில், *சிட்னி கிரேடு கிரிக்கெட்டின்* முதல் பிரிவில் மகார்ட்னி, வடக்கு சிட்னி துடுப்பாட்ட சங்கத்தில் சேர்ந்தார்.பின்னர் 1905-06 ஆம் ஆண்டில்  வடக்கு புறநகரில் உள்ள கார்டன் சங்கத்திற்குச் சென்றார். அவர் அந்தச் சங்கத்திற்காக 1933–34 வரை 47 வயதாகும் வரை அனைத்துப் போட்டிகளிலும் விளையாடினார், அதில்  54.62 எனும் மட்டையாட்ட சராசரியோடு 7648 ஓட்டங்கள்  எடுத்தார்.

## முதல் தரத் துடுப்பாட்டம்
மாகார்ட்னியின் துடுப்பாட்டத் திறனை மாநில தேர்வாளர்கள் கவனித்தனர். மேலும் அவர் 1905-06 ஆண்டின் தொடக்கத்தில் குயின்ஸ்லாந்துக்கு எதிராக நியூ சவுத் வேல்ஸில் துடுப்பாட்டப் போட்டியில் இவர் முதல் தரத் துடுப்பாட்டப் போட்டிகளில் அறிமுகமானார். நியூ சவுத் வேல்ஸின் முதல் ஆட்டப் பகுதியில் அந்த அணி  691 ஓட்டங்கள் எடுத்தது. அந்தப் போட்டியில் இவர் 56 ஓட்டங்கள் எடுத்தார்.முதல் ஆட்டப் பகுதியில் இவருக்குப் பந்துவீச வாய்ப்பு கிடைக்கவில்லை. பின்னர் இரண்டாவது ஆட்டப் பகுதியில் இவர் 80 ஓட்டங்களை விட்டுக் கொடுத்து 3 இழப்புகளைக் கைப்பற்றினார்.

## சான்றுகள்

## வெளி இணைப்புகள்

* 

பகுப்பு:விசுடென் துடுப்பாட்டக்காரர்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:1958 இறப்புகள்
பகுப்பு:1886 பிறப்புகள்
பியர்லெஸ் நதியா

**மேரி ஆன் இவான்சு** (Mary Ann Evans) தனது மேடைப் பெயரான **பியர்லெஸ் நதியா** (Fearless Nadia) (8 சனவரி 1908 - 9 சனவரி 1996) என்றும் அழைக்கப்பட்ட இவர் இந்திய நடிகையும், ஆத்திரேலிய வம்சாவளியைச் சேர்ந்த சண்டைக் கலைஞருமாவார். இவர் 1935 இல் வெளியான *ஹண்டர்வாலி* என்ற திரைப்படத்தில் முகமூடி அணிந்த, துணிச்சலான சாகசக்காரராக நடித்ததற்காக மிகவும் நினைவுகூரப்படுகிறார், இது ஆரம்பகாலத் திரைப்படங்களில் பெண்கள் முன்னணியாக நடித்த இந்தியத் திரைப் படங்களில் ஒன்றாகும். இவர் பெரும்பாலும் கவர்ச்சியின் சின்னமாக குறிப்பிடப்படுகிறார்.

## சுயசரிதை

### ஆரம்ப கால வாழ்க்கை
நதியா 1908 சனவரி 8 ஆம் தேதி மேற்கு ஆத்திரேலியாவின் பேர்த்தில் மேரி ஆன் இவான்சு என்ற பெயரில்  பிரித்தானிய இராணுவத்தில் தன்னார்வலரான *ஸ்காட்ஸ்மேன் ஹெர்பர்ட் இவான்சு* என்பவருக்கும், அவரது மனைவி மார்கரெட் என்பவருக்கும் மகளாகப் பிறந்தார். அவர்கள் இந்தியாவுக்கு வருவதற்கு முன்பு ஆத்திரேலியாவில் வசித்து வந்தனர். ஹெர்பர்ட்டின் படைப்பிரிவு மும்பைக்கு அனுப்பப்பட்டபோது இவருக்கு ஒரு வயது ஆகியிருந்தது. பின்னர், மேரி தனது தந்தையிடம் ஐந்து வயதில் 1913 இல் மும்பைக்கு வந்து சேர்ந்தார்.

1915 ஆம் ஆண்டில் நடந்த, முதலாம் உலகப் போரின்போது ஜெர்மனியர்களால் ஏற்பட்ட இவரது தந்தையின் அகால மரணம் குடும்பம் பெசாவருக்கு (இப்போது பாக்கித்தான்) செல்லத் தூண்டியது. இவர் வடமேற்கு எல்லைப்புற மாகாணத்தில் (இப்போது கைபர் பக்துன்வா) தங்கியிருந்தபோது குதிரை சவாரி, வேட்டை, மீன்பிடித்தல் மற்றும் துப்பாக்கி சுடுதல் ஆகியவற்றைக் கற்றுக்கொண்டார். பின்னர் *மேடம் ஆஸ்ட்ரோவா* என்பவரின் கீழ் பாலே நடனத்தைப் பயின்றார்.

முன்னதாக மும்பையிலுள்ள இராணுவ விற்பனையகத்தில் ஒரு விற்பனையாளராக பணியில் சேர முயற்சித்தார். ஒரு கட்டத்தில் ஒரு சிறந்த வேலையைப் பெறுவதற்கு தட்டச்சு கற்க விரும்பினார். *ஆஸ்ட்ரோவா*வின் குழு பிரித்தானிய வீரர்களுக்காக நிதி திரட்ட இராணுவ தளங்கள், சிறிய நகரங்கள் மற்றும் கிராமங்களில் நடன நிகழ்ச்சிகளை நிகழ்த்தியது. அக்குழுவுடன் பயணித்து இவர் தனது திறமைகளை நன்கு வளர்த்துக் கொண்டார். இது திரைப்படங்களில் சண்டைக்காட்சிகளில் நடிக்கும்போது கைகொடுத்தது. பின்னர், திரைப்படங்களுக்காக நதியா என்ற பெயரைத் தேர்ந்தெடுத்தார்.
thumb|254x254px| பியர்லெஸ் நதியா நடித்த ''ஹண்டர்வாலி'' திரைப்படத்தின் சுவரொட்டி(1935).
இவர் ஒரு நாடகக் கலைஞராக இந்தியாவில் சுற்றுப்பயணம் செய்து 1930 இல் சார்க்கோ சர்க்கஸில் பணியாற்றத் தொடங்கினார். 1930களில் மும்பையில் சண்டைக் காட்சிகளிலும், அதிரடியிலும் புகழ்பெற்ற திரைப்படங்கள தயாரித்து வந்த வாடியா மூவிட்டோனின் நிறுவனரான ஜே. பி. ஹெச். வாடியா என்பவரால் பாலிவுட் திரைப்படங்களில் நடிக்க ஆரம்பித்தார். 1967-68 ஆம் ஆண்டில், அவர் 50 களின் பிற்பகுதியில் இருந்தபோது, *கிலாடி* ( *தி பிளேயர்* ) என்ற *ஜேம்ஸ் பாண்ட்* படத்தில் தோன்றினார்.

## தனிப்பட்ட வாழ்க்கை
நதியா 1961 இல் ஓமி வாடியாவை மணந்தார்.

## இறப்பு
வயது தொடர்பான நோய்களால், தனது 88 வது பிறந்தநாளுக்கு ஒரு நாள் கழித்து, 1996 சனவரி 9 அன்று நதியா இறந்தார்.
## மரபு
8 சனவரி 2018 அன்று, பியர்லெஸ் நதியாவின் 110 வது பிறந்தநாளுக்கு அஞ்சலி செலுத்தும் வகையில் கூகுள் தனது *டூடுலி*ல் இவரை காண்பித்தது. *டூடுலு*க்காக நியமிக்கப்பட்ட மற்றொரு இந்தியக் கலைஞர் தேவகி நியோகி என்பவராவார்.

## குறிப்புகள்

## வெளி இணைப்புகள்
* 
* Hunterwali images
*Fearless Nadia

பகுப்பு:இந்தித் திரைப்பட நடிகைகள்
பகுப்பு:1996 இறப்புகள்
பகுப்பு:1908 பிறப்புகள்
மதுரா கால்நடை

thumb| மதுரீசி கால்நடை இணை
**மதுரா கால்நடை (Madura cattle)** அல்லது **மதுரீசி கால்நடை** ( )  திடமான, செபு மற்றும் பேண்டெங் இடையே தோற்றுவிக்கப்பட்ட கலப்பினமாகும் (*பாசு ஜாவானிகசு*).   இவை இந்தோனேசியாவின் ஜாவாவின் வடகிழக்கில் மதுரா தீவில் தோன்றின. இங்கே சிங்கள கால்நடைகளைப் போன்ற அசல் பாலினீசு கால்நடைகள் காணப்பட்டன. சிங்கள கால்நடையானது சுமார் 1500 ஆண்டுகளுக்கு முன் இலங்கையில் அறிமுகப்படுத்தப்பட்ட செபு கால்நடை இனமாகும். கலப்பின மாடுகள் அசல் இனங்களை விட உடல் அளவில் சிறந்தவை என்று கண்டறியப்பட்டது. சில ஆதாரங்கள் செபுவானது இந்தியாவைச் சேர்ந்த ஓங்கோல் மாடு வகையின என்கின்றன. சிவப்புடன் பழுப்பு நிறத்தில், வெள்ளை வடிவ பின்புறமும் பிட்டத்துடன் காணப்படுகின்றன. இவை ஒரு சிறிய இனமாகும். காளைகள் 250 முதல் 300 வரையிலான எடையுடையன. இம்மாடுகள் உள்ளூர் மக்களால் போட்டிகளில் பயன்படுத்தப்படுகிறது. இவை *நடனமாடும் கால்நடைகள்* என்றும் அழைக்கப்படுகின்றன. 2002ஆம் ஆண்டில் ஐக்கிய நாடுகளின் உணவு மற்றும் வேளாண்மை அமைப்பின் மதிப்பீட்டின்படி இந்த கால்நடைகளின் எண்ணிக்கை 900,000 என மதிப்பிடப்பட்டது. சபுடி தீவில் இந்த இனத்தினைப் பாதுகாக்க முயற்சிகள் மேற்கொள்ளப்படுகின்றன. 

## மதுரீசி காளை போட்டி
காளை பந்தயத்தில் இரண்டு காளைகள் ஒரு சிறிய இழுவை சவாரி அமைப்பில் ஒன்றாக இணைக்கப்படுகின்றன. இதில் ஒருவர் சமப்படுத்தி ஓட்டி செல்வார்.

## மேற்கோள்கள்

பகுப்பு:கால்நடைகள்
பகுப்பு:இந்தோனேசியப் பாலூட்டிகள்
புரோடீனெக்சட்

**புரோடீனெக்சட்** (PROteINSECT) திட்டம் என்பது ஐரோப்பிய ஒன்றிய முன்முயற்சி ஆகும். இத்திட்டத்தினை இங்கிலாந்தின் உணவு மற்றும் சுற்றுச்சூழல் ஆராய்ச்சி நிறுவனம் (ஃபெரா) ஒருங்கிணைக்கிறது. இத்திட்டமானது தொழில்முறை பண்ணையில் உணவில் புரத மாற்றாகப் பூச்சிகளைப் பயன்படுத்துவதை சட்டப்பூர்வமாக்குவதாகும்.  

2013 ஆம் ஆண்டில், புரோடீனெசெக்ட் ஒரு ஆய்வு அறிக்கையைத் தயாரித்தது. இது ஐரோப்பிய ஒன்றியத்தில் விலங்குகளின் தீவனத்தில் தற்போதைய சட்டம் மற்றும் ஒழுங்குமுறைகளின் படி பூச்சிகளைப் பயன்படுத்துவது தொடர்பானதாகும். 

புரோடீனெசெக்ட் கூட்டமைப்பு ஐரோப்பா, ஆபிரிக்கா மற்றும் ஆசியாவிலிருந்து 3 ஆண்டு (2013-2016) கூட்டாண்மையைக் கொண்டுள்ளது. இதில் தீவன தொழிலில் உள்ள பன்னாட்டு நிறுவனங்கள், ஆராய்ச்சி மையங்கள் மற்றும் பல்கலைக்கழகங்கள் முதல் விவசாயிகள் மற்றும் கொள்கை மாற்றம் மற்றும் தகவல்தொடர்பு வல்லுநர்கள் வரை பங்கேற்றுள்ளனர்.

## மேற்கோள்கள்

## வெளி இணைப்புகள்

* www. PROteINSECT.eu (திட்ட வீடு)
* ஆர்கானிக் உணவு அமைப்புகளில் ஆராய்ச்சிக்கான சர்வதேச மையம் (ICROFS)

பகுப்பு:பூச்சியியல்
பகுப்பு:உணவு தொடர்பான குறுங்கட்டுரைகள்
அர்ஜூன் தாஸ்

**அர்ஜுன் தாஸ்** (*Arjun Das*) ஓர் இந்தியத் திரைப்பட நடிகர். *[[கைதி (2019 திரைப்படம்)|கைதி]]* படத்தில் *அன்பு* என்ற கதாப்பாத்திரத்தில் நடித்ததன் மூலம் பரவலாக அறியப்படுகிறார். இவரது மிடுக்கான குரலுக்கு பெயர் பெற்றவர்.

அர்ஜூன் தாஸ், 2012-இல், *பெருமான்* என்கிற திரைப்படத்தில் அறிமுகமானார். *டைம்ஸ் ஆப் இந்தியா* இவரை நம்பிக்கை தரும் அறிமுக நடிகர் எனக் குறிப்பிட்டது. *அந்தகாரம்* படத்தில் நடித்த பின், அர்ஜுன் தாஸ் *ரேடியோ ஒன் 94.3 எஃப்எம்* உடன் இணைந்து *டிரைவ்* எனும் வானொலி நிகழ்ச்சியைத் தொகுத்து வழங்கினார். *ஆக்ஸிஜன்* திரைப்படத்தில்  (2017) கோபிசந்தின் சகோதரராகவும் நடித்துள்ளார் . *[[கைதி (2019 திரைப்படம்)|கைதி]]* திரைப்படத்தில் முக்கிய எதிராளிக் கதாப்பாத்திரத்தில் நடித்தார். இந்தத் திரைப்படத்தில் நடித்ததற்காகப் பரவலாகப் பாராட்டுக்களைப் பெற்றார். மேலும், லோகேஷ் கனகராஜ் இயக்கிய *[[மாஸ்டர்]]* திரைப்படத்தில் நடித்தார் . *[[துருவ நட்சத்திரம் (2018 திரைப்படம்)|துருவ நட்சத்திரம்]]* திரைப்படத்தில் வில்லன் கதாபாத்திரத்திற்காக குரல் கொடுத்துள்ளார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
தமாஜி ராவ் கெயிக்வாட்

**தமாஜி ராவ் கெய்க்வாட்** (Damaji Rao Gaekwad)  1732 முதல் 1768 வரை தான் இறக்கும் வரை பரோடாவின் இரண்டாவது மன்னனாக இருந்தார்.

## ஆரம்ப கால வாழ்க்கை
இரண்டாம் தமாஜி என்றும் அழைக்கப்படும் இவர், பிலாஜி ராவ் கெய்க்வாட்டின் மூன்றாவது மகனாவார். இவரின் தந்தை சத்ரபதி சாகுஜியிடம் "சம்சேர் பகதூர்" என்ற பரம்பரை பட்டத்தைப் பெற்ற முதலாம் தமாஜியின் வளர்ப்பு மகன் ஆவார். பிலாஜியும் *சேனா காஸ் கேல்* என்ற மற்றொரு பரம்பரை பட்டத்தைப் பெற்றிருந்தார்.

## பேஷ்வாவுக்கு எதிரான கிளர்ச்சி
கெய்க்வாட்கள் முதலில் தபாதே குடும்பத்தின்  படைத்தலைவர்களாக இருந்தனர். குசராத்தின் மராட்டிய தலைவர்கள் மற்றும் படைத் தளபதி-என்ற பட்டத்தை பெற்றவர்கள். 1731 ஆம் ஆண்டில், பேஷ்வா பாஜிராவிற்கு எதிராக கிளர்ச்சி செய்ததற்காக திரியம்பக் ராவ் தபாத என்பவர் கொல்லப்பட்டார். தங்களது வருவாயின் பாதியை மராட்டியக் கருவூலத்திற்கு அனுப்பவேண்டும் என்ற நிபந்தனையின் பேரில் குசராத்தில் தங்களது பட்டத்தையும் பிரதேசங்களையும் தக்க வைத்துக் கொள்ள பேஷ்வா அனுமதித்தார் .

சேனாபதியாக நியமிக்கப்பட்ட இவரது சிறுவயது சகோதரர் யசுவந்த் ராவ் தபாதேவின் தாயார் உமாபாய் தபாதே நிர்வாக அதிகாரங்களைப் தனது கையில் எடுத்துக் கொண்டார். பிலாஜி, மற்றும் 1732 இல் அவரது மரணத்திற்குப் பிறகு, யஷ்வந்த் ராவ் ஒரு சிறியவராக இருந்ததால் தமாஜி உண்மையான இராணுவ சக்தியைக் கொண்டிருந்தார். அவர் வளர்ந்தபோதும், யஷ்வந்த் ராவ் மது மற்றும் அபினிக்கு அடிமையாகிவிட்டார். இந்த நேரத்தில் தமாஜி படிப்படியாக தனது சக்தியை அதிகரித்துக் கொண்டார்.

உமாபாய்  தனது ஆரம்பத்தில் பேஷ்வா பாஜிராவுடன் நல்லிணக்கத்தைக் கொண்டிருந்தார். ஆனால் தனது மகனைக் கொன்றதற்காக அவருக்கு எதிராக ஒரு கோபத்தை வைத்திருந்தார். பாஜிராவ் இறந்த பிறகு, புதிய பேஷ்வா பாலாஜி பாஜி ராவ்விடம், வருவாயைப் பகிர்ந்து கொள்ளும் உடன்படிக்கையிலிருந்து தங்களை விடுவிக்குமாறு கேட்டுக்கொண்டார். அவர் அவ்வாறு செய்ய மறுத்தபோது, பேஷ்வாவுக்கு எதிரான கிளர்ச்சியில் தாராபாய்க்கு பக்கபலமாக இருந்தார். பாலாஜி பாஜி ராவ் முகலாய எல்லைக்குச் சென்றபோது, தாராபாய் சதாராவின் இரண்டாம் இராஜாராம் சிறையில் அடைக்கப்பட்டார். உமாபாய் தமாஜி கெய்க்வாட்டை 15,000 பேர் கொண்ட படையுடன் அனுப்பினார்.

குஜராத் மாநிலத்தின் பதான் என்ற இடத்தில் 1768 ஆகத்து 18 அன்று கெயிக்வாட் இறந்தார்.

## குறிப்புகள்

## வெளி இணைப்புகள்
## External links

*BARODA 

பகுப்பு:1768 இறப்புகள்
பகுப்பு:மராத்தியர்கள்
பகுப்பு:பரோடா சமஸ்தானம்
ஆனந்த கோபால் பந்தோபாத்யாய்

**ஆனந்த கோபால் பந்தோபாத்யாய்** (Ananda Gopal Bandopadhyay) (பிறப்பு: ஏப்ரல் 28, 1942, உத்தரபிரதேசம் )  இந்தியாவைச் சேர்ந்த கைம்முரசுக் கலைஞராவார். பெனாரஸ் கரானாவின் பாணியில் இவரது ஆசிரியர் மகாதேவ் பிரசாத் மிஸ்ரா என்பவரிடம் பயிற்சி பெற்றார். இவரின் தந்தை ராதா கோபால் பந்தோபாத்யாய் ஒரு தொழில்முறைப் பாடகர். ஆனந்த், பல குறிப்பிடத்தக்க குரல் இசைக்கலைஞர்களுடன் இணைந்து இசை நிகழ்ச்சிகளை நிகழ்த்தியுள்ளார். அத்துடன் தனி பதிவுகளை உருவாக்கி, தனி நிகழ்ச்சிகளையும் வழங்கியுள்ளார்.

## இசை வாழ்க்கை
தனது இசை வாழ்க்கையில், பல குறிப்பிடத்தக்க இந்துஸ்தானி  பாடகர்களுடன் இணைந்து இசையினை வழங்கியுள்ளார். பாஸ்டன், நியூயார்க், சான் பிரான்சிஸ்கோ, லாஸ் ஏஞ்சலஸ் உட்பட இந்தியாவுக்கு வெளியே பல நகரங்களிலும், பெர்லினில் நடந்த உலக இளைஞர் விழாவிலும் இவர் நிகழ்ச்சிகளை நிகழ்த்தியுள்ளார். பந்தோபாத்யாய் கொல்கத்தாவில் உள்ள ஐ.டி.சி இசை ஆராய்ச்சி கழகத்தின் ஆசிரிய உறுப்பினராக இருந்தார். அத்துடன் அனைத்திந்திய வானொலி மற்றும் தூர்தர்ஷனின் சிறந்த மதிப்பிடப்பட்ட கலைஞராவார். 

1965 ஆம் ஆண்டில், அனைந்திந்திய வானொலி நடத்திய இசை போட்டியில் முதல் பரிசை வென்றார். 1970 ஆம் ஆண்டில், எத்தியோப்பியா பேரரசர் இவருக்கு ஒரு தங்கப் பதக்கத்தை வழங்கினார். இது வெளிநாட்டு இசைக்கலைஞர்களுக்கு அடிக்கடி வழங்கப்படாத மரியாதையாகும். 2012 இல், தி சால்ட் லேக் இசைச் சங்கத்தினால் இவருக்கு இசை ரத்னா விருது வழங்கப்பட்டது. 

## தனிப்பட்ட வாழ்க்கை
ஆனந்த கோபால் பந்தோபாத்யாய் ரேகா என்பவரை மணந்தார். இவர்களுக்கு பயிற்சி பெற்ற தப்லா கலைஞரான பிரண் கோபால் பந்தோபாத்யாய், இந்துஸ்தானி பாடகர் கஸ்தூரி பந்தோபாத்யாய் என்ற இரு மகன்கள் இருக்கின்றனர்.

## மேலும் காண்க

* சாகீர் உசேன்
* அனிந்தோ சாட்டர்ஜி

## குறிப்புகள்

## வெளி இணைப்புகள்

* Biography 

பகுப்பு:தபேலா இசைக் கலைஞர்கள்
பகுப்பு:வாழும் மக்கள்
பகுப்பு:1942 பிறப்புகள்
3-குளோரோபென்சாயிக் அமிலம்

**3-குளோரோபென்சாயிக் அமிலம்** *(3-Chlorobenzoic acid)* ClC6H4CO2H. என்ற மூலக்கூற்று வாய்ப்பாட்டால் விவரிக்கப்படுகிறது. வெண்மை நிறத்தில் ஒரு திண்மமாக காணப்படும் இக்கரிமச் சேர்மம் சில கரிமக் கரைப்பான்களிலும் நீரிய காரங்களிலும் கரைகிறது.  

## தயாரிப்பு
3-குளோரோதொலுவீனை ஆக்சிசனேற்றம் செய்து 3-குளோரோபென்சாயிக் அமிலம் தயாரிக்கப்படுகிறது. 

பியூபுரோபியோன் என்ற மன அழுத்த தடுப்பு மருந்தின் வளர்சிதைமாற்ற உடன்விளை பொருளாக 3-குளோரோபென்சாயிக் அமிலம் தோன்றுகிறது.  

## மேற்கோள்கள்

பகுப்பு:பென்சாயிக் அமிலங்கள்
பகுப்பு:3-குளோரோபீனைல் சேர்மங்கள்
பகுப்பு:மனித மருந்து வளர்சிதைப் பொருட்கள்
குளோரோபென்சாயிக் அமிலம்

**குளோரோபென்சோயிக் அமிலம்** (*Chlorobenzoic acid*) என்பது பின்வருவனவற்றில் ஒன்றாக இருக்கலாம்:

* 2-குளோரோபென்சோயிக் அமிலம்
* 3-குளோரோபென்சாயிக் அமிலம் 
* 4-குளோரோபென்சாயிக் அமிலம்